Document ID: 32001R2193

Uredba Komisije (ES) št. 2193/2001
z dne 12. novembra 2001
o spremembi Uredbe (ES) št. 2138/97 o razmejevitvi homogenih proizvodnih območij oljčnega olja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (ES) št. 1513/2001 [2],
ob upoštevanju Uredbe Sveta (EGS) št. 2261/84 z dne 17. julija 1984 o splošnih pravilih za dodelitev pomoči za proizvodnjo oljčnega olja in pomoči organizacijam proizvajalcev oljčnega olja [3], kakor je bila nazadnje spremenjena z Uredbo (ES) št. 1639/98 [4], in zlasti člena 19 Uredbe,
ob upoštevanju naslednjega:
(1) Člen 18 Uredbe (EGS) št. 2261/84 določa, da se donos oljk in donos olja določita glede na homogena proizvodna območja na podlagi številk, ki jih zagotovijo države članice proizvajalke.
(2) Proizvodna območja so razmejena v prilogi k Uredbi Komisije (ES) št. 2138/97 z dne 30. oktobra 1997 o razmejitvi homogenih proizvodnih območij oljčnega olja [5], kakor je bila nazadnje spremenjena z Uredbo (ES) št. 1979/2000 [6]. Zaradi upravnih in strukturnih razlogov je treba v Španiji homogena proizvodna območja za tržno leto 2001/02 spremeniti.
(3) Ukrepi, predvideni v tej uredbi, so v skladu z mnenjem Upravljalnega odbora za olja in masti -
SPREJELA NASLEDNJO UREDBO:
Člen 1
V prilogi k Uredbi (ES) št. 2138/97 se v točki D oddelek z naslovom "Comunidad autónoma Andalucía" spremeni v skladu s prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. novembra 2001.
Ta uredba je v celoti zavezujoča in se uporablja v vseh državah članicah.
V Bruslju, 12. novembra 2001

Labels: 18
17
6